CUKAI PERKHIDMATAN 2018 PANDUAN PERKHIDMATAN PEKERJAAN Diterbitkan oleh : Jabatan Kastam Diraja Malaysia Bahagian Cukai Dalam Negeri Putrajaya 14 Mei 2024
Penerbitan Tarikh: 14 Mei 2024. Panduan Perkhidmatan Pekerjaan pada 5 Ogos 2019 ditarik balik dan digantikan dengan Panduan Perkhidmatan Pekerjaan yang disemak semula pada 14 Mei 2024. Notis Hakcipta Hak Cipta 2024 Jabatan Kastam Diraja Malaysia. Hakcipta terpelihara. Tertakluk kepada Akta Hakcipta, 1987 (Malaysia). Panduan ini boleh ditarik balik, sama ada secara keseluruhannya atau sebahagiannya, dengan penerbitan panduan baru. Tiada bahagian daripada penerbitan ini boleh diterbitkan semula, disimpan dalam sistem pengambilan atau dihantar dalam apa-apa bentuk, termasuk di tempat untuk tujuan komersil tanpa kebenaran bertulis daripada Jabatan Kastam Diraja Malaysia (JKDM). Dalam menghasilkan semula atau mengutip kandungan, pengiktirafan sumber diperlukan. Penafian Maklumat ini bertujuan untuk memberikan pemahaman umum mengenai layanan yang relevan di bawah Cukai Jualan dan Perkhidmatan dan bertujuan untuk memberikan pemahaman umum tentang kewajipan pembayar cukai. Ia tidak bertujuan untuk mengatasi semua masalah cukai yang mungkin timbul secara komprehensif. Walaupun JKDM telah mengambil inisiatif untuk memastikan bahawa semua maklumat yang terkandung di dalam Panduan ini adalah betul, JKDM tidak akan bertanggungjawab terhadap sebarang kesilapan dan ketidaktepatan yang mungkin terkandung, atau apa-apa kerugian kewangan atau lain-lain yang dilakukan oleh individu menggunakan maklumat dari Panduan ini. Semua maklumat adalah semasa persediaan dan tertakluk kepada perubahan apabila perlu.
KANDUNGAN PENGENALAN ... 1 PENGENAAN DAN SKOP CUKAI ... 1 PERUBAHAN KADAR CUKAI PERKHIDMATAN ... 1 TERMINOLOGI ... 2 OPERASI INDUSTRI SECARA UMUM ... 3 Skop Perkhidmatan Pekerjaan ... 3 LAYANAN CUKAI PERKHIDMATAN KE ATAS PERKHIDMATAN PEKERJAAN ... 4 Perkhidmatan Pekerjaan Yang Bercukai ... 4 Perkhidmatan Pekerjaan Yang Tidak Bercukai ... 6 MENGAKAUNKAN CUKAI PERKHIDMATAN ... 7 PENDAFTARAN DAN TANGGUNGJAWAB ORANG BERDAFTAR ... 10 i
Panduan Perkhidmatan Pekerjaan - V3 Sehingga 14 Mei 2024 PENGENALAN 1. Cukai Perkhidmatan adalah cukai kepenggunaan yang ditadbir di bawah Akta Cukai Perkhidmatan 2018 dan perundangan subsidiari. Menteri Kewangan telah menetapkan tarikh kuatkuasa Akta Cukai Perkhidmatan 2018 adalah pada 1 September 2018. 2. Cukai perkhidmatan dikenakan ke atas perkhidmatan yang ditetapkan dan dikenali sebagai perkhidmatan bercukai. 3. Mana-mana orang yang menjalankan perniagaan bagi menyediakan perkhidmatan bercukai dan perkhidmatan tersebut telah melebihi jumlah nilai perkhidmatan bercukai yang ditetapkan (nilai ambang) hendaklah berdaftar di bawah Akta Cukai Perkhidmatan 2018. Orang tersebut adalah dikenali sebagai 'orang berdaftar' dan perlu mengenakan cukai perkhidmatan ke atas perkhidmatan bercukai yang disediakan kepada pelanggannya. 4. Panduan ini disediakan bagi membantu pihak perniagaan untuk memahami perkara berkaitan dengan layanan cukai perkhidmatan ke atas perkhidmatan pekerjaan. PENGENAAN DAN SKOP CUKAI 5. Berkuat kuasa mulai 1 September 2018, perkhidmatan pekerjaan adalah tertakluk kepada cukai perkhidmatan seperti yang diperuntukkan di bawah ruang dua (2), butiran 10, Kumpulan G, Jadual Pertama, Peraturan-peraturan Cukai Perkhidmatan 2018. PERUBAHAN KADAR CUKAI PERKHIDMATAN 6. Selaras dengan subseksyen 10(2) ACP 2018, Menteri Kewangan telah menetapkan kadar cukai perkhidmatan dinaikkan daripada 6% kepada 8% mulai 1 Mac 2024 ke atas semua perkhidmatan bercukai kecuali penyediaan perkhidmatan makanan dan minuman, perkhidmatan telekomunikasi, perkhidmatan ruang letak kenderaan dan perkhidmatan logistik. Kadar cukai perkhidmatan untuk kad kredit dan Hak Cipta Terpelihara © 2024 Jabatan Kastam Diraja Malaysia 1
Panduan Perkhidmatan Pekerjaan - V3 Sehingga 14 Mei 2024 kad caj kekal dikenakan pada RM25/tahun. 7. Penyediaan perkhidmatan yang ditetapkan di ruang dua (2), kumpulan G, Jadual Pertama, Peraturan-Peraturan Cukai Perkhidmatan 2018 untuk orang kena cukai penyedia perkhidmatan pekerjaan adalah tertakluk pada kadar 8% kuat kuasa mulai 1 Mac 2024. 8. Layanan peralihan perubahan kadar cukai perkhidmatan boleh merujuk kepada Panduan Peralihan Perubahan Kadar Cukai Perkhidmatan. TERMINOLOGI 9. Bagi tujuan panduan ini, perkataan-perkataan yang digunakan mempunyai makna seperti berikut: "Pekerjaan" adalah suatu perhubungan di antara dua pihak, secara umumnya ianya berdasarkan kepada kontrak di mana pekerjaan itu dibayar, di mana satu pihak, yang mungkin adalah sebuah perbadanan, untuk keuntungan, organisasi bukan keuntungan, koperasi atau entiti lain adalah majikan dan yang satu lagi adalah pekerja. "Peminjaman pekerja" bermaksud: (i) seorang pekerja dipindahkan buat sementara waktu oleh majikan untuk melaksanakan tugas di tempat lain untuk tempoh masa tertentu dan selepas tamat tugasnya pekerja itu kembali kepada majikan yang sama untuk meneruskan pekerjaannya; (ii) pekerja akan terus bekerja untuk majikan asal dan kesinambungan pekerjaan itu tetap berterusan dan tidak terputus. (iii) semasa tempoh peminjaman, pekerja tersebut hanya bekerja untuk syarikat yang dipinjamkan; (iv) syarikat yang dipinjamkan mempunyai kawalan penuh ke atas pekerja tersebut; dan (v) gaji dan apa-apa elaun lain akan dibayar oleh syarikat yang dipinjamkan sama ada secara langsung atau tidak langsung dan tiada caj tambahan lain dikenakan. Hak Cipta Terpelihara © 2024 Jabatan Kastam Diraja Malaysia 2
Panduan Perkhidmatan Pekerjaan - V3 Sehingga 14 Mei 2024 OPERASI INDUSTRI SECARA UMUM Skop Perkhidmatan Pekerjaan 10. Perkhidmatan pekerjaan yang disediakan oleh mana-mana orang adalah tertakluk kepada cukai perkhidmatan. Perkhidmatan pekerjaan meliputi pelbagai perkhidmatan sumber manusia kepada pelanggan. Perkhidmatan ini termasuk menyediakan pekerja, menyediakan perkhidmatan mencari pekerjaan, membantu majikan untuk mengenal pasti pekerja yang sesuai, menyediakan perkhidmatan sumber manusia dan lain-lain. 11. Secara umumnya, skop penyedia perkhidmatan pekerjaan termasuk; (i) Agensi penempatan pekerjaan mengenal pasti kekosongan pekerjaan, menemuduga pencari kerja, memadankan kelayakan dan kemahiran pencari kerja mengikut kehendak majikan untuk pekerjaan tertentu dan penempatan pekerja secara tetap. (ii) Agensi pekerjaan sementara menyediakan pekerja secara kontrak dan untuk suatu jangka masa yang terhad kepada pelanggan yang memerlukan pekerja untuk menambah tenaga buruh mereka. (iii) Agensi pencarian eksekutif menyediakan perkhidmatan carian pekerja, yang mana mereka merekrut dan menempakan pekerja untuk pelanggan dengan keperluan eksekutif dan pengurusan kanan yang tertentu. (iv) Organisasi majikan profesional yang menyediakan perkhidmatan pengurusan sumber manusia dan sumber manusia kepada pelanggan mereka. 12. Perkhidmatan pekerjaan tidak termasuk peminjaman pekerja. Hak Cipta Terpelihara © 2024 Jabatan Kastam Diraja Malaysia 3
Panduan Perkhidmatan Pekerjaan - V3 Sehingga 14 Mei 2024 LAYANAN CUKAI PERKHIDMATAN KE ATAS PERKHIDMATAN PEKERJAAN Perkhidmatan Pekerjaan Yang Bercukai 13. Semua jenis perkhidmatan pekerjaan adalah tertakluk kepada cukai perkhidmatan. Perkhidmatan pekerjaan tersebut termasuklah: (i) Apa-apa perkhidmatan menyediakan perkhidmatan pekerjaan yang tetap kepada majikan. Contoh 1 ABC Sdn Bhd menyediakan 100 orang pekerja kepada kilang setiap bulan. ABC Sdn Bhd akan mengecaj kilang jumlah sekali gus (lump sum) bagi penyediaan perkhidmatan pekerjaan. (ii) Menyediakan aktiviti pekerjaan sementara kepada klien dan dengan pertimbangan bayaran dikenakan kepada pelanggan. Contoh 2 AX Construction Sdn Bhd menyediakan pekerja sementara kepada TT Construction Sdn Bhd. AX Construction Sdn Bhd mengenakan bayaran berdasarkan jam kerja setiap hari bagi menyediakan pekerja kepada TT Construction Sdn Bhd. (iii) Menyediakan perkhidmatan pekerjaan untuk pelanggan di luar Malaysia untuk pekerjaan di Malaysia Contoh 3 CC Entertainment (Malaysia) menyediakan krew dan pelakon kepada Bollywood Company yang berpusat di London untuk pengambaran filem di Malaysia. (iv) Menyediakan perkhidmatan pekerjaan untuk menyelesaikan kontrak pekerjaan dengan syarikat lain (pihak ketiga). Hak Cipta Terpelihara © 2024 Jabatan Kastam Diraja Malaysia 4
Panduan Perkhidmatan Pekerjaan - V3 Sehingga 14 Mei 2024 Contoh 4 Syarikat AA yang telah menandatangani kontrak dengan kilang untuk membekalkan 200 pekerja. Syarikat AA menghadapi kekurangan pekerja dan meminta BB Tenaga Kerja untuk menyediakan 50 pekerja untuk memenuhi kehendak kontrak. BB Tenaga Kerja menyediakan pekerja kepada Syarikat AA dan seterusnya Syarikat AA menyediakan pekerja ke kilang. Penyediaan perkhidmatan oleh BB kepada AA dan AA ke kilang adalah perkhidmatan yang dikenakan cukai. (v) Individu yang sedang mencari kerja melalui agensi pekerjaan Contoh 5 Ali adalah individu yang mencari pekerjaan di Kuala Lumpur melalui agensi pekerjaan. Agensi pekerjaan akan mengenakan Ali bayaran dan caj cukai perkhidmatan ke atas perkhidmatan tersebut. (vi) Majikan menghendaki agensi pekerjaan untuk merekrut dan membuat temuduga ke atas pekerja yang berpotensi untuk syarikatnya. Contoh 6 Syarikat GG melantik Zu Cari Kerja Agensi untuk merekrut dan menjalankan temuduga ke atas bakal pekerja. Agensi Kerja Zu Cari Kerja akan mengiklan, menemuduga dan memadankan calon yang berpotensi seperti yang dikehendaki oleh syarikat GG. Perkhidmatan yang disediakan oleh Zu Cari Kerja Agency adalah perkhidmatan yang dikenakan cukai perkhidmatan. (vii) Penyediaan perkhidmatan pekerjaan dari Malaysia ke Kawasan Khas atau Kawasan Yang Dilantik atau sebaliknya. Contoh 7 Pengilang TSR yang terletak di Petaling Jaya yang menyediakan pekerja ke kilang TSS di Kawasan Industri Bebas. Peruntukan perkhidmatan pekerjaan dari Malaysia ke Kawasan Khas atau Kawasan Yang Dilantik Hak Cipta Terpelihara © 2024 Jabatan Kastam Diraja Malaysia 5
Panduan Perkhidmatan Pekerjaan - V3 Sehingga 14 Mei 2024 atau sebaliknya adalah tertakluk kepada cukai perkhidmatan. Senarai di atas tidak semestinya merupakan senarai lengkap ke atas semua perkhidmatan pekerjaan yang disediakan oleh orang berdaftar kepada pelanggannya yang tertakluk kepada cukai perkhidmatan. Perkhidmatan Pekerjaan Yang Tidak Bercukai 14. Perkhidmatan pekerjaan berikut adalah tidak termasuk dalam skop cukai perkhidmatan: (i) Peminjaman pekerja Contoh 8 Ali adalah jurutera yang berada di bawah kontrak pekerjaan dengan Syarikat ABC dan mempunyai kepakarannya dalam bidang kejuruteraan. Dia dipinjamkan kepada DEF Company untuk memberikan nasihat kejuruteraan kepada projek pembinaan yang sedang berjalan. Syarikat DEF akan bertanggungjawab sepenuhnya terhadap gaji, elaun, kebajikan dan semua manfaat pekerjaan lain yang patut diterima oleh Ali. Syarikat ABC membenarkan Syarikat DEF membayar pembayaran tersebut secara langsung atau melalui ABC Company (mengikut perjanjian pekerjaan) kepada Ali tanpa sebarang pertambahan nilai. Sekiranya terdapat pertambahan nilai, bahagian tersebut adalah tertakluk kepada cukai perkhidmatan. (ii) Penyediaan perkhidmatan pekerjaan untuk pekerjaan di luar Malaysia Contoh 9 HIJ Sdn. Bhd. telah meminta FGH Sdn. Bhd. untuk menghantar lima belas pekerja mereka untuk bekerja di syarikat minyak dan gas di Arab Saudi untuk suatu tempoh masa. FGH Sdn. Bhd. boleh menuntut gaji pekerja, elaun dan lain-lain fi. Setelah pekerjaan tersebut selesai, pekerja akan kembali ke FGH Sdn. Bhd. Oleh itu, disebabkan perkhidmatan pekerjaan tersebut dijalankan di luar Malaysia, penyediaan pekerja tersebut tidak dikenakan cukai perkhidmatan. Hak Cipta Terpelihara © 2024 Jabatan Kastam Diraja Malaysia 6
Panduan Perkhidmatan Pekerjaan - V3 Sehingga 14 Mei 2024 Contoh 10 MNO Sdn Bhd menyediakan pekerja untuk bekerja di PQR Farm Australia. Peruntukan perkhidmatan pekerjaan di luar Malaysia tidak termasuk dalam skop cukai perkhidmatan. (iii) Pemberian perkhidmatan pekerjaan di antara atau di dalam Kawasan Khas atau Kawasan Yang Ditetapkan dan di antara Kawasan Khas dan Kawasan Yang Ditetapkan. Contoh 11 Pengilang RST adalah merupakan Gudang Pengilangan Lesen (LMW) yang menyediakan pekerja kepada kilang TST di Kawasan Perindustrian Bebas. Layanan ke atas penyediaan pekerjaan di antara atau di dalam Kawasan Khas atau Kawasan Yang Ditetapkan dan di antara Kawasan Khas dan Kawasan Yang Ditetapkan adalah tidak termasuk dalam skop cukai perkhidmatan. MENGAKAUNKAN CUKAI PERKHIDMATAN 15. Orang berdaftar yang menyediakan perkhidmatan pekerjaan bercukai hendaklah mengeluarkan invois dan mengenakan cukai perkhidmatan ke atas perkhidmatan bercukai yang diberikan. Orang berdaftar hendaklah mengenakan cukai perkhidmatan berdasarkan nilai sebenar perkhidmatan bercukai yang disediakan. 16. Cukai perkhidmatan dikenakan ke atas nilai perkhidmatan pekerjaan tidak termasuk perbelanjaan yang dibenarkan untuk dituntut semula daripada pelanggan tanpa sebarang nilai tambah (mark up). 17. Perbelanjaan-perbelanjaan yang dibenarkan untuk dituntut semula daripada pelanggan tanpa sebarang nilai tambah (mark up) dan dikepilkan bersama dokumen sokongan adalah seperti berikut: Hak Cipta Terpelihara © 2024 Jabatan Kastam Diraja Malaysia 7
Panduan Perkhidmatan Pekerjaan - V3 Sehingga 14 Mei 2024 (i) Emolumen (ii) Yuran Levi (iii) Tambang ke Malaysia (iv) Permit kerja (v) Fi insurans (vi) Pemeriksaaan perubatan wajib bagi pekerja ** Nota: Senarai di atas adalah tidak terhad 18. Jika perbelanjaan-perbelanjaan yang dibenarkan untuk dituntut semula daripada pelanggan dengan nilai tambah (mark up), maka keseluruhan nilai perbelanjaan adalah tertakluk kepada cukai perkhidmatan. Contoh 12 MNO Sdn Bhd menyediakan pekerja domestik (pembantu rumah tempatan) kepada majikan individu. Caj perkhidmatan yang dikenakan untuk menyediakan pembantu rumah adalah RM8,000. Oleh itu, nilai sebenar perkhidmatan yang disediakan adalah RM8,000 dan cukai perkhidmatan yang dibayar adalah RM640 (RM8000 X 8%). Contoh 13 JKL Sdn Bhd menyediakan pekerja perladangan kepada majikan untuk bekerja di ladangnya. Caj perkhidmatan yang dikenakan untuk menyediakan pekerja perladangan ialah RM12,000 dan JKL menuntut semula bayaran sebenar RM840 untuk levi pekerja. Oleh itu, nilai sebenar perkhidmatan yang disediakan adalah RM12,000 dan cukai perkhidmatan yang perlu dibayar adalah RM960 (RM12000 X 8%). Tuntutan semula levi pekerja tanpa nilai tambah adalah perbelanjaan yang dibenarkan untuk dituntut semula daripada pelanggan dan tidak tertakluk kepada cukai perkhidmatan. Contoh 14 ABC Sdn Bhd menyediakan pekerja perladangan kepada majikan untuk bekerja Hak Cipta Terpelihara © 2024 Jabatan Kastam Diraja Malaysia 8
Panduan Perkhidmatan Pekerjaan - V3 Sehingga 14 Mei 2024 di ladangnya. Caj perkhidmatan yang dikenakan untuk menyediakan pekerja perladangan ialah RM12,000 dan ABC menuntut semula bayaran levi dengan nilai tambah sebanyak RM940. Oleh itu, nilai sebenar perkhidmatan yang disediakan adalah RM12,940 dan cukai perkhidmatan yang perlu dibayar adalah RM1,035.20 (RM12,940 X 8%). Tuntutan semula levi pekerja dengan nilai tambah (mark up) adalah tertakluk kepada cukai perkhidmatan. Contoh 15 ABY Sdn Bhd (ABY) telah menyediakan 25 orang pekerja kepada Kilang LMN. ABY telah membayar gaji bulanan pekerja sebanyak RM63,000 bagi pihak Kilang LMN. ABY telah mengenakan caj perkhidmatan pekerjaan sebanyak RM60,000 dan turut menuntut semula gaji pekerja sebanyak RM63,000 dari Kilang LMN. Caj perkhidmatan pekerjaan adalah perkhidmatan bercukai dan tertakluk kepada cukai perkhidmatan. Manakala tuntutan semula gaji adalah perbelanjaan yang dibenarkan untuk dituntut semula daripada pelanggan dan tidak tertakluk kepada cukai perkhidmatan. 19. Jika perkhidmatan pekerjaan dan perbelanjaan yang dibenarkan untuk dituntut semula daripada pelanggan tidak diperincikan dalam invois yang dikeluarkan kepada pelanggan, maka cukai perkhidmatan hendaklah dikenakan ke atas nilai perkhidmatan bercukai dalam perjalanan biasa perniagaannya. 20. Walau bagaimanapun, dalam keadaan di mana penyedia perkhidmatan mengenakan fi ke atas perkhidmatan yang diberikan berdasarkan pada kadar gaji pekerja, caj bayaran tersebut tidak akan dianggap sebagai emolumen dan akan tertakluk kepada cukai perkhidmatan. Contoh 16 PQR Engineering Sdn Bhd menyediakan pekerja mereka untuk menyusun semula mesin dan peralatan kilang untuk tempoh masa. PQR Engineering Sdn Bhd mengenakan fi kepada kilang berdasarkan kadar gaji harian jurutera tersebut. Fi yang dikenakan hendaklah tertakluk kepada cukai perkhidmatan, walaupun fi yang dikenakan mengikut kadar gaji jurutera. Hak Cipta Terpelihara © 2024 Jabatan Kastam Diraja Malaysia 9
Panduan Perkhidmatan Pekerjaan - V3 Sehingga 14 Mei 2024 21. Cukai perkhidmatan hendaklah diakaunkan berdasarkan yang mana lebih awal iaitu: (i) Pada masa bayaran diterima ke atas perkhidmatan bercukai yang diberikan; atau (ii) Pada hari selepas tempoh 12 bulan dari tarikh invois bagi perkhidmatan bercukai yang telah diberikan. Contoh 17 Agensi Pekerjaan RST telah menyediakan pekerja kepada QPN Construction Sdn Bhd pada 2 Oktober 2018 dan menerima pembayaran pada 10 Januari 2019. Agensi Pekerjaan RST hendaklah mengakaunkan cukai perkhidmatan berkenaan mengikut tempoh bercukai Januari-Februari 2019. Contoh 18 Agensi Pekerjaan RST juga menyediakan pekerja untuk syarikat pengangkutan dan telah mengeluarkan invois pada 2 September 2018 untuk perkhidmatan yang disediakan. Disebabkan beberapa isu pada pengebilan, pembayaran masih tertangguh sehingga masalah diselesaikan. Agensi Pekerjaan RST hanya menerima pembayaran pada 3 Mac 2020. Oleh kerana pembayaran diterima selepas berakhirnya tempoh 12 bulan, dia perlu mengakaunkan cukai perkhidmatan tersebut mengikut tempoh bercukai September-Oktober 2019. PENDAFTARAN DAN TANGGUNGJAWAB ORANG BERDAFTAR 22. Penyedia perkhidmatan pekerjaan yang telah mencapai nilai perkhidmatan bercukai yang ditetapkan bagi perkhidmatan bercukai adalah dikehendaki berdaftar di bawah Akta Cukai Perkhidmatan 2018. Untuk maklumat lanjut, sila rujuk Panduan Pendaftaran Cukai Perkhidmatan. 23. Orang berdaftar adalah bertanggungjawab untuk: Hak Cipta Terpelihara © 2024 Jabatan Kastam Diraja Malaysia 10
Panduan Perkhidmatan Pekerjaan - V3 Sehingga 14 Mei 2024 (i) Mengenakan cukai perkhidmatan ke atas perkhidmatan bercukai; (ii) Mengeluarkan invois dan resit kepada pelanggan berkenaan dengan apa- apa transaksi yang berkaitan dengan penyediaan perkhidmatan bercukai; (iii) Mengemukakan penyata cukai perkhidmatan sst-02 secara elektronik dan membayar cukai perkhidmatan sebelum tarikh tamat tempoh; (iv) Menyimpan rekod yang sewajarnya berhubung dengan transaksi cukai perkhidmatan selama 7 tahun. 24. Untuk maklumat lanjut mengenai tanggungjawab orang berdaftar, sila rujuk Panduan Umum Cukai Perkhidmatan dan Panduan Spesifik yang berkaitan. Hak Cipta Terpelihara © 2024 Jabatan Kastam Diraja Malaysia 11
Panduan Perkhidmatan Pekerjaan - V3 Sehingga 14 Mei 2024 SOALAN - SOALAN LAZIM 1. S : Sebagai sebuah syarikat yang menyediakan perkhidmatan pekerjaan, bagaimana nilai ambang dikira bagi tujuan pendaftaran? J : Pengiraan nilai ambang anda hendaklah termasuk: Bayaran perkhidmatan, termasuk fi mengatur; i. Komisen atau apa-apa jenis balasan; ii. Fi pengurusan; iii. Fi konsultasi; iv. Fi latihan dan tunjuk ajar; dan v. Lain-lain caj berkaitan 2. S : Adakah perkhidmatan cukai perkhidmatan untuk perkhidmatan pekerjaan hanya akan terpakai kepada agensi pekerjaan? J : Tidak, mana-mana orang kena cukai yang menyediakan perkhidmatan pekerjaan adalah tertakluk kepada cukai perkhidmatan. 3. S : Sekiranya syarikat dalam kumpulan syarikat yang sama menempatkan pekerjanya (secondment of staff) secara sementara ke syarikat dalam kumpulan syarikat yang sama. dan mengenakan fi atau menerima komisyen tertakluk kepada cukai perkhidmatan? J : Penempatan pekerja secara sementara tidak ditetapkan sebagai suatu perkhidmatan bercukai. Oleh itu, pemulihan kos ke atas gaji atau emolumen tidak dikenakan cukai perkhidmatan. Walau bagaimanapun, apa-apa fi tambahan, komisyen atau nilai tambah akan dikenakan cukai perkhidmatan. Hak Cipta Terpelihara © 2024 Jabatan Kastam Diraja Malaysia 12
Panduan Perkhidmatan Pekerjaan - V3 Sehingga 14 Mei 2024 4. S : Adakah penempatan sementara pekerja perlu mempunyai kontrak atau perjanjian? J : Pihak-pihak yang terlibat adalah dinasihatkan untuk menyediakan dokumentasi dalam penempatan sementara pekerja sebagai bukti menyediakan perkhidmatan tersebut. Oleh kerana penempatan sementara pekerja tidak dikenakan cukai perkhidmatan, penyedia perkhidmatan (seconder) dikehendaki menyimpan rekod berkaitan untuk tujuan audit. Rekod tersebut termasuk kontrak, perjanjian atau apa-apa dokumen sokongan yang berkenaan. 5. S : Sebagai syarikat induk, adakah saya perlu mengakaunkan cukai perkhidmatan jika saya memberikan perkhidmatan pekerjaan percuma kepada anak syarikat saya? J : Ya, anda adalah penyedia perkhidmatan pekerjaan kepada anak- anak syarikat anda, cukai perkhidmatan hendaklah diakaunkan pada nilai sebenar perkhidmatan yang disediakan. Sekiranya anda adalah orang yang berkaitan, cukai perkhidmatan akan diambil kira berdasarkan nilai yang akan diberikan dalam urusan biasa perniagaan kepada orang yang tidak berkaitan. 5. S : Jika saya menyediakan perkhidmatan pekerjaan untuk kerja- kerja yang dibuat di luar Malaysia, adakah saya perlu mengakaunkan cukai perkhidmatan? J : Perkhidmatan pekerjaan yang disediakan untuk kerja-kerja yang dibuat di luar Malaysia adalah tidak dikenakan cukai Hak Cipta Terpelihara © 2024 Jabatan Kastam Diraja Malaysia 13
Panduan Perkhidmatan Pekerjaan - V3 Sehingga 14 Mei 2024 perkhidmatan. 6. S : Jika saya menyediakan perkhidmatan pekerjaan yang mana sebahagiannya untuk kerja-kerja di Malaysia dan sebahagian lagi untuk kerja-kerja di luar Malaysia, bagaimanakah saya mengira cukai perkhidmatan? J : Cukai perkhidmatan hanya dikenakan ke atas perkhidmatan pekerjaan yang disediakan di Malaysia. Anda boleh menggunakan kaedah pembahagian (apportionment) dalam menentukan nilai perkhidmatan pekerjaan bercukai di Malaysia dan mengakaunkan cukai perkhidmatan berkenaan. 7. S : Zul Cari Kerja Sdn Bhd (ZCK) adalah pembekal perkhidmatan pekerjaan yang menyediakan pekerja dan menempatkan mereka di premis pelanggan. ZCK membayar kakitangannya gaji bulanan sebanyak RM5,000 dan menuntut pelanggan RM15,000 [RM5,000 (pendahuluan gaji pekerja bulan pertama) ditambah RM10,000 (fi perkhidmatan pekerjaan)]. Pelbagai perbelanjaan yang ditanggung oleh ZCK adalah seperti berikut: Pemeriksaan perubatan FOMEMA RM 150 Permit Kerja RM 50 Dari senario yang diberikan, bagaimanakah ZCK mengakaunkan cukai perkhidmatan? J : Menyediakan pekerja untuk bekerja bagi orang lain untuk suatu tempoh masa tertentu adalah suatu perkhidmatan bercukai. Oleh itu, Hak Cipta Terpelihara © 2024 Jabatan Kastam Diraja Malaysia 14
Panduan Perkhidmatan Pekerjaan - V3 Sehingga 14 Mei 2024 nilai sebenar perkhidmatan yang disediakan adalah RM15,000. Oleh itu, cukai perkhidmatan dikira : RM15,000 X 8% = RM1200. Perbelanjaan yang dibenarkan untuk dituntut semula daripada pelanggan bukanlah suatu perkhidmatan yang bercukai. 8. S : Kami adalah Badan Pengurusan Bersama (JMB) atau Perbadanan Pengurusan (MC) yang melantik syarikat pengurusan hartanah berdaftar / ejen pengurusan untuk mengurus dan menyelenggara kondominium kami. Pada masa yang sama, ejen pengurusan juga dikehendaki menyediakan pekerja untuk bekerja dan bertindak bagi pihak kami di pejabat pengurusan. Adakah perkhidmatan yang diberikan oleh ejen pengurusan adalah tertakluk kepada cukai perkhidmatan? J : Ejen pengurusan menyediakan perkhidmatan pengurusan dan pekerjaan kepada JMB / MC. Kedua-dua perkhidmatan adalah perkhidmatan bercukai. Oleh itu, ejen pengurusan akan mengenakan cukai perkhidmatan JMB / MC ke atas penyediaan perkhidmatan pengurusan dan pekerjaan. 9. S : Agensi pekerjaan saya akan menyediakan latihan kepada pembantu rumah di pusat latihan kami sendiri dan kami memastikan bahawa mereka terlatih sebelum dibekalkan kepada majikan. Adakah latihan itu tertakluk kepada cukai perkhidmatan? J : Perkhidmatan latihan adalah tertakluk kepada cukai perkhidmatan. Walau bagaimanapun, jika perkhidmatan latihan kepada pembantu rumah adalah sebahagian daripada perkhidmatan pekerjaan yang diberikan oleh agensi pekerjaan, maka jumlah keseluruhan yang dikenakan kepada majikan hendaklah tertakluk kepada cukai perkhidmatan. Hak Cipta Terpelihara © 2024 Jabatan Kastam Diraja Malaysia 15
Panduan Perkhidmatan Pekerjaan - V3 Sehingga 14 Mei 2024 10. S : Cari Kerja Sdn Bhd adalah syarikat yang menyediakan perkhidmatan pekerjaan dan sumber manusia kepada syarikat lain. Di bawah perjanjian berkaitan, Cari Kerja Sdn Bhd dilantik untuk merekrut dan menggaji pekerja tempatan atau pekerja asing kepada sebuah kilang. Perlantikan itu menghendaki syarikat tersebut untuk membekal, mengurus (menyediakan penginapan, pengangkutan, makan, dll) dan menempatkan pekerja untuk bekerja di syarikat itu sebagai pekerja kontrak. Adakah perkhidmatan pekerjaan dan sumber manusia tersebut tertakluk kepada cukai perkhidmatan? J : Cari Kerja Sdn Bhd menyediakan pekerja kepada kilang dan dikehendaki menguruskan pekerja bagi pihak kilang. Oleh itu, perkhidmatan yang disediakan oleh Cari Kerja Sdn Bhd dikategorikan di bawah perkhidmatan pekerjaan dan pengurusan. Kedua-dua perkhidmatan tersebut adalah tertakluk kepada cukai perkhidmatan. 11. S : Agensi Pekerjaan saya terletak di Bukit Baru Melaka. Kami dikehendaki menyediakan pekerja untuk bekerja di kilang yang terletak di Zon Bebas Batu Berendam dan Langkawi untuk suatu tempoh masa. Oleh kerana kilang itu berada di kawasan khas dan kawasan yang ditetapkan, adakah perkhidmatan pekerjaan tersebut tertakluk kepada cukai perkhidmatan? J : Ya, perkhidmatan pekerjaan yang disediakan oleh mana-mana orang berdaftar yang tempat utama perniagaannya terletak di Malaysia ke kawasan khas atau kawasan yang ditetapkan, atau sebaliknya, adalah tertakluk kepada cukai perkhidmatan. Dalam kes ini, Bukit Baru Melaka terletak di Malaysia, manakala Hak Cipta Terpelihara © 2024 Jabatan Kastam Diraja Malaysia 16
Panduan Perkhidmatan Pekerjaan - V3 Sehingga 14 Mei 2024 Zon Bebas Batu Berendam terletak di Kawasan Khas dan Langkawi berada di kawasan yang ditetapkan. Oleh itu, agensi pekerjaan anda hendaklah mengenakan cukai perkhidmatan ke atas penyediaan perkhidmatan pekerjaan kepada kilang-kilang tersebut. 12. S : Syarikat Perkhidmatan Teknologi Maklumat Antarabangsa (ITS) yang berdaftar di Pulau Pangkor menghantar pekerjanya untuk bekerja dengan Syarikat Asas Internet (IBC) di Langkawi bagi membangunkan platform perniagaan internet. ITS akan mengenakan caj kepada IBC berdasarkan skala gaji dan elaun pekerja dengan nilai tambah sebanyak 10%. Adakah perkhidmatan tersebut tertakluk kepada cukai perkhidmatan? J : Pulau Pangkor dan Langkawi adalah terletak di kawasan yang ditetapkan. Perkhidmatan pekerjaan yang disediakan di antara atau di dalam kawasan yang ditetapkan dan / atau kawasan khas adalah tidak tertakluk kepada cukai perkhidmatan. Hak Cipta Terpelihara © 2024 Jabatan Kastam Diraja Malaysia 17
Panduan Perkhidmatan Pekerjaan - V3 Sehingga 14 Mei 2024 PERTANYAAN Sebarang pertanyaan berkaitan panduan ini sila berhubung dengan: Bahagian Cukai Dalam Negeri (SST) Cawangan Dasar Cukai Perkhidmatan Jabatan Kastam Diraja Malaysia Aras 6, Tower A, Suasana PjH Jalan Tun Abdul Razak, Presint 2 62100 Putrajaya. BANTUAN SELANJUTNYA DAN INFORMASI BERKAITAN SST Informasi selanjutnya boleh didapati di: (i) Laman Web SST : (ii) Pusat Panggilan Kastam Tel : 1-300-888-500 Fax : 03-8882 2100 / 2300 / 2500 Email: ccc@customs.gov.my Hak Cipta Terpelihara © 2024 Jabatan Kastam Diraja Malaysia 18